യുദ്ധസഞ്ചിക (പ്രസിദ്ധീകരണം)

1940 കളിൽ ചെന്നൈയിൽ നിന്നു പ്രസിദ്ധീകരിച്ചിരുന്ന മാസികയാണ് യുദ്ധസഞ്ചിക. രണ്ടാം ലോകമഹായുദ്ധകാലത്ത് രാജ്യത്തിൻ്റെ രാഷ്ട്രീയവും സാമ്പത്തികവുമായ സാഹചര്യങ്ങൾ വിശദീകരിക്കാൻ ലക്ഷ്യമിട്ടാണ് ഇതു് പ്രസിദ്ധീകരിച്ചു തുടങ്ങിയത്. 
1940-കളിലെ മലയാള പത്രപ്രവർത്തന ചരിത്രത്തിലെ ഏറെ പ്രധാനപ്പെട്ട പ്രസിദ്ധീകരണ പരമ്പരയാണിത്. വാർത്താ സംപ്രക്ഷണങ്ങൾ, ഇന്ത്യയിലെ യുദ്ധസമയ സാമ്പത്തിക നിയന്ത്രണങ്ങൾ, ഭക്ഷ്യ ക്ഷാമം എന്നിവയെക്കുറിച്ചുള്ള റിപ്പോർട്ടുകൾ , ലേഖനങ്ങൾ, കവിതകൾ,ചെറുകഥകൾ, ലോകമഹായുദ്ധത്തിലെ സംഭവവികാസങ്ങൾ, ബ്രിട്ടീഷുകാർക്ക് സൈനിക സഹായം നൽകുന്നതിൽ ഇന്ത്യയുടെ പങ്ക്, കേരളത്തിലെ ദേശിയപ്രസ്ഥാനങ്ങളുമായി ബന്ധപ്പെട്ട അഭിപ്രായങ്ങൾ, കാർട്ടൂണുകൾ,  രാഷ്ട്രീയക്കാരുടെ പ്രസംഗങ്ങൾ എന്നിവ ഉൾപ്പെടുത്തി 1944 സെപ്റ്റംബറിൽ പ്രസിദ്ധീകരണം തുടങ്ങി. മലയാള ഭാഷയിൽ ആഗോള രാഷ്ട്രീയത്തെ നിരീക്ഷിക്കാൻ ശ്രമിച്ച ആദ്യകാല പത്രപ്രവർത്തനരീതികളിൽ ഒന്നായി ഇതിനെ കണക്കാക്കുന്നു. യുദ്ധം അതി വിദൂരമായ ഒരു സംഭവമല്ല, കേരളത്തിൻ്റെ സാമൂഹ്യ-രാഷ്ട്രീയ ജീവിതത്തെ നേരിട്ട് ബാധിക്കുമെന്ന ചിന്ത വായനക്കാരിൽ ഉളവാക്കാനും ഇതു സഹായിച്ചു. 
അച്ചടി
മദ്രാസ് ഗവൺമെന്റ് പ്രസിൽ 1941-42-ൽ, 'വാർ സെക്ഷൻ' എന്നറിയപ്പെട്ട ഒരു പുതിയ വിഭാഗം രൂപീകരിച്ചു, യുദ്ധ പ്രചാരണവും സിവിൽ ഡിഫൻസുമായി ബന്ധപ്പെട്ട ഇംഗ്ലീഷിലും ഇന്ത്യൻ ഭാഷകളിലുമുള്ള എല്ലാ കൃതികളും ഇത് ഏറ്റെടുത്തു. വാരിക വാർ റിവ്യൂ, മന്ത്‌ലി റിവ്യൂ, വിക്ടറി, എ.ആർ.പി. ജേണൽ എന്നിവയുടെ അച്ചടിയായിരുന്നു അതിന്റെ പ്രധാന ജോലി. ഇവിടെയായിരുന്നു യുദ്ധസഞ്ചികയും അച്ചടിച്ചിരുന്നത്.https://madrasmusings.com/vol-26-no-23/government-press-185-years-old/
അവലംബം

പുറം കണ്ണികൾ
 ഗ്രന്ഥപ്പുര വെബ് സൈറ്റിൽ : 1944 – 1945 – യുദ്ധസഞ്ചിക പുസ്തകം 04 ൻ്റെ 48 ലക്കങ്ങൾ
 1943 – 1944 – യുദ്ധസഞ്ചിക

വർഗ്ഗം:പ്രസിദ്ധീകരണം നിലച്ച മലയാളമാസികകൾ